Sîyasetmedar Selah Saleyîyo ke Başûrê Kurdîstanî ra yo derheqê netîceya weçînitişê Vakurê Kurdîstanî û Tirkîya de qisey kerd.
Saleyîyî weçînitiş de serkewtişê Erdoganî sey netîceya planê reqabetî mabênê Rûsya û Amerîka ercjna û vat Erdogan pê hêzanê tarîyan bi mîlyonan sûrîyeyijsan ame weçînitene.
Selah Salayîyî  ard ziwan ke rixmo ke Erdogan weçînitiş qezenc kerd û semedê dîktatorîye israr keno, herême hinî dîktatorîye qebul nêkena û wina vat: "Hêzê demokratîkî û muxalefet eşkenê verê çalakîyanê bêhuqûqîyan ê Erdoganî bigêrê. Vakurê Kurdîstanî û Rojawan de paştdayîşê şarê kurdî est o. Coka Erdogan sey verî nêeşkeno hêriş bikero.”
Salayîyî  vat, "Çew nêeşkeno vajo, Erdogan serkewto, cunku zafê şarî ey ra memnun nîyo. Amerîka semedê menfeatê xo îxlalanê Tirkîya nêvînayîşî ra yena. Hinî Amerîka û Ewropa eşkera zanê ke dîktatorîye semedê hîrakerdişê sînoranê xo gureyena û  îxlal kena. Nê semedî ra şinê Tirkîya ser.”
